《和敬亭与西宾上人倚水阁看雨》
清代·敦敏

小阁风萧飕，黑云飞苍莽。野水下沟塍，遥与平桥长。

蓑笠满汀洲，欸乃渔村巷。石坝束飞泉，倒海翻波响。

君真卧云人，窗推烟云上。眠底雨势低，望里诗襟敞。

嗟余静闭门，竹翠上书幌。

作者简介：（1728—1796后）清宗室，字子明，号懋斋。阿济格后裔。官宗学总管。与弟敦诚均有诗名。与曹雪芹为知交。所著《懋斋诗钞》。为《红楼梦》重要研究资料。